Rozhodnutie Európskeho parlamentu a Rady
z 19. mája 2003
o revízii finančnej vyhliadky
(2003/430/ES)
EURÓPSKY PARLAMENT A RADA EURÓPSKEJ ÚNIE,
so zreteľom na Zmluvu o založení Európskeho spoločenstva,
so zreteľom na medziinštitucionálnu dohodu (IIA) zo 6. mája 1999 medzi Európskym parlamentom, Radou a Komisiou o rozpočtovej disciplíne a zlepšení rozpočtového postupu [1], a najmä na jej body 19 až 21,
so zreteľom na návrh Komisie [2],
konajúc v súlade s postupom stanoveným v piatom pododseku článku 272 odsek 9 zmluvy [3],
keďže:
(1) Európsky parlament a Rada spoločne prijali úpravu finančnej vyhliadky na rozšírenie [4], ako je ustanovené v bode 25 medziinštitucionálnej dohody zo 6. mája 1999.
(2) Následne sa dohodli na vyhlásení k článku 32 a na prílohe XV k zmluve o pristúpení. Vyhlásenie stanovuje stropnú hodnotu položky 3 (interné postupy), ktorá sa má zvýšiť,
ROZHODLI TAKTO:
Článok 1
Ročné stropné hodnoty prisvojení záväzkov v položke 3 (interné postupy) finančnej vyhliadky, ako sú upravené pod bodom 25 medziinštitucionálnej dohody zo 6. mája 1999, sa zvýšia o nasledovné čiastky, vyjadrené v miliónoch EUR v cenách roku 1999:
2004 | 2005 | 2006 |
50 | 190 | 240 |
Článok 2
1. Výsledná finančná vyhliadka pre rozšírenú Európsku úniu s 25 štátmi (okrem rozpočtových dôsledkov vyplývajúcich z politického riešenia na Cypre), v cenách roku 1999, je predložená v tabuľke 1a priloženej k tomuto rozhodnutiu.
V prípade dosiahnutia politického vyriešenia na Cypre sa uplatňuje finančná vyhliadka pre Európsku úniu s 25 štátmi v cenách roku 1999, ako je predložená v tabuľke 1b.
2. Zodpovedajúca finančná vyhliadka vyplývajúca z technickej úpravy na rok 2004 v súlade s pohybmi hrubého národného príjmu a cien je predložená v tabuľkách 2a a 2b priložených k tomuto rozhodnutiu.
V Bruseli 19. mája 2003